Замана белән бергә атлый ул

	“Авыл хатыны” диюгә күпләрнең күз алдына башына яулык бәйләгән, өстенә алъяпкыч япкан, эштән алҗыган ханым килеп басадыр, мөгаен. Элек шулай иде шул. Ә бүген башкачарак: авыл  җирендә бик уңышлы, заманча гүзәл затлар яши. Балалар тәрбияләүдән, өй эшләрен алып барудан тыш, алар җәмгыять эшләрендә катнашырга да өлгерәләр, үз-үзләрен карап, матур киенеп йөрүдә дә шәһәрдә яшәүче гүзәл затлардан калышмыйлар. 	 “Авыл хатыннары арасында уңышлы эшмәкәрләр, фермер хуҗалыклары җи¬тәкчеләре дә шактый. Шулай да, хатын-кызның төп эше - балаларын тәр¬бияләп үстерү, милли һәм дини гореф-гадәтләрне, ана телен саклап калу”, - дип сөйли Похвистнево районының Венера бистәсендә яшәүче Илһамия КӘРИМОВА. Ул үзе дә моның ачык мисалы. Биш намазын үтәп, ислам дине кануннарыннан тайпылмыйча яшәүче өч онык әбисе Илһамия ханым дүрт ел инде Похвистнево районының “Ак калфак” хатын-кызлар оешмасын да җитәкләп килә, гореф-гадәтләрне саклап, яшь буын вәкилләрен милли рухта тәрбияләүгә дә үз өлешен кертә. - Районыбызның “Туган тел” татар җәмгыяте җитәк¬чесе Расих Латыйпов (урыны оҗмахта булсын) ышаныч белдереп, бу җаваплы эшне миңа тапшыруы өчен бик рәхмәтлемен. Беренче вакытта җирле хатын-кызларыбыз  бу оешма кирәкме икән, дип шикләнгәннәр иде. Ә бүген инде рәхмәт әйтүчеләр шактый, - дип сөйли Илһамия Сә¬гыйть кызы.  
	Алия АРСЛАНОВА	
Бердәмлек

	№ --- | 14.10.2018	


